text: সিরাজগঞ্জ সদরে ঘোড়াচড়ায় সিএনজি স্টেশনকে জরিমানা
  বেলকুচি (সিরাজগঞ্জ) সংবাদদাতাঃ সিরাজগঞ্জ সদরের বাগবাটি ইউনিয়নের ঘোড়াচড়ায় অবৈধ অনুমোদনবিহীন সিএনজি রি-ফুয়েলিং স্টেশনের সন্ধান পান ভ্রাম্যমাণ আদালত। উক্ত সিএনজি রি-ফুয়েলিং স্টেশনে বড় কার্গো ব্যবহার করে অবৈধ প্রক্রিয়ায় কার্গো থেকে গ্যাস পাইপ দিয়ে প্রেসার মেশিনের সাহায্যে যানবাহনে সিএনজি রি-ফুয়েলিং করা হচ্ছিল,যা থেকে যে কোন সময়ে ঘটতে পারে ভয়াবহ দুর্ঘটনা। অবৈধ অনুমোদনবিহীন সিএনজি রি-ফুয়েলিং স্টেশন করার অপরাধে ৫০ হাজার টাকা জরিমানা করেছেন ভ্রাম্যমাণ আদালত। গত বৃহস্পতিবার সদরের সহকারী কমিশনার (ভূমি) ও নির্বাহী ম্যাজিস্ট্রেট মোঃ আনিসুর রহমান এর নেতৃত্বে পরিচালিত অভিযানে এ দন্ডাদেশ দেয়া হয়।